Patvirtinta:

Kauno prekybos, pramonės ir amatų

rūmų Finansininkų klubo susirinkime 2012 m. rugsėjo 13 d.

Pakeista : 2017 m. sausio 26 d.

**KAUNO PREKYBOS, PRAMONĖS IR AMATŲ RŪMŲ**

**FINANSININKŲ KLUBO REGLAMENTAS**

Kauno PPA rūmų Finansininkų klubas įsteigtas siekiant suburti profesionalius, vienminčius ir aktyvius Kauno finansų specialistus.

Finansininkų klubas veikia pagal Kauno PPA rūmų tarybos posėdyje 2012 m. balandžio 3d. (protokolo Nr. 12-03) patvirtintus Kauno prekybos, pramonės ir amatų rūmų **KLUBŲ NUOSTATUS**.

Šiame reglamente išdėstyti Finansininkų klubo veiklos principai ir taisyklės.

1. **Finansininkų klubo veiklos tikslai:**

1.1.Suburti aktyvius Kauno finansų specialistus ir plėtoti visapusiškai naudingą profesinį dialogą, ugdyti kritinį-analitinį požiūrį į verslo įmonių finansų valdymą, finansų rinkų struktūrą ir veikimo principus**.**

1.2**.** Stiprinti verslo bendruomenės etiką ir kultūrą.

1.3. Kelti klubo narių kompetenciją.

1.4. Kaupti turimas finansines žinias ir patirtį finansų valdymo srityje, padėti verslui rasti optimaliausius finansinius sprendimus.

1.5.Kurti malonią ir naudingą aplinką klube.

1. **Klubo veiklos kryptys:**
	1. Kauno finansininkų bendruomenės būrimas.
	2. Nuolatinis kvalifikacijos kėlimas ir profesinių kompetencijų tobulinimas.

2.3. Verslo, finansų ir apskaitos mokslo ir valdžios institucijų bendradarbiavimas.

2.4. Įtaka formuojant valstybės mokestinę politiką.

2.5. Naujausių pažangių finansų ir ekonomikos valdymo metodų (instrumentų) taikymas.

2.6. Vaikų ir jaunimo finansinis švietimas.

2.7. Tarptautinis bendradarbiavimas

**3**. **Klubo nariai, jų teisės ir pareigos:**

3.1. Klubo nariais gali būti Kauno PPA rūmų narių įmonių vadovai ir specialistai bei kiti Kauno ir Marijampolės regiono fiziniai ir juridiniai asmenys bei jų padaliniai.

3.2. Klubo nariais gali būti įmonių vadovai, finansų vadovai, vyr. finansininkai, kredito įstaigų vadovai ir specialistai bei akademinės bendruomenės atstovai, rengiantys finansų specialistus.

3.3. Klubo nariais gali būti kompetetingi, profesionalūs, išmanantys įmonių finansų valdymą finansų srities specialistai, gebantys ir turintys teisę priimti finansinius sprendimus.

3.4. Klubo veikloje iš vienos įmonės ar organizacijos gali dalyvauti po 1 asmenį; jei pageidauja daugiau, gali dalyvauti klubo valdybos sprendimu.

3.5. Jei pageidauja tapti klubo nariu ne rūmų nario specialistas arba fizinis asmuo, dirbantis pagal individualios veiklos pažymą, reikalinga kito klubo nario arba rūmų rekomendacija.

 3.6. Klubo nariai privalo raštu užpildyti ir pateikti prašymą – anketą tapti klubo nariu

ir rekomendaciją (jei ne KPPAR narys).

3.6. Klubo narių susitikimai organizuojami vieną kartą per mėnesį. Iš viso per metus – ne mažiau kaip 10 klubo susitikimų.

3.7. Nesant galimybei klubo susitikime dalyvauti klubo nariui, įmonė gali atsiųsti kitą atstovą.

3.8. Finansinė klubo nario tikslinė įmokanuo 2017 m. sausio 1 d**.** Kauno PPA rūmų nariams – 100 Eur. Pageidaujantiems dalyvauti klube ne rūmų narių įmonių atstovams – 150 Eur.

3.9. Klubo nario tikslinę įmoką privaloma sumokėti iki kovo 31 d.

3.10. Jei klubo narys neįvykdo narystės įsipareigojimų, nemoka klubo nario tikslinės įmokos, sekančiais metais jis šalinamas iš klubo narių.

**5.** **Klubo valdymas:**

Aukščiausias klubo valdymo organas – **visuotinis susirinkimas**:

5.1. Renka klubo valdybą iš 5 narių. Vienas valdybos narys – rūmų darbuotojas, klubo koordinatorius.

5.2. Klubo valdyba iš valdybos narių išrenka klubo vadovą.

5.3. Klubo valdyba ir vadovas renkami 3 metų kadencijai.

5.4. Laikotarpiu tarp visuotinių susitikimų klubui vadovauja valdyba.

5.5. Visuotinis klubo narių susirinkimas šaukiamas kasmet vieną kartą.

Kauno PPAR Finansininkų klubo vadovė Vaida Butkuvienė